OzLabs/hebrew-wiki-articles huggingface dataset:
יעל שושנה כהן

יעל שושנה כהן (נולדה ב-3 בינואר 1985) היא זמרת ישראלית, סולנית להקת האינדי-פופ "לולה מארש".

==ביוגרפיה==
בילדותה גרה עם משפחתה במדינות שונות, ביניהן סינגפור ואפריקה. כשחזרה לארץ התאקלמה בכוכב יאיר, ילדה שלישית מבין ארבעה אחים.
למדה במגמת המוזיקה של תיכון כצנלסון בכפר סבא. את השירות הצבאי עשתה בלהקת פיקוד מרכז. למדה סטיילינג ועיצוב אופנה במכללת שנקר, ומוזיקה בבית הספר "רימון".

ב-2010 דיבבה בסדרה "טוטיטו".

ב-2011 התחילה לעבוד עם גיל לנדאו על מוזיקה עבור מה שמאוחר יותר יהפוך ללהקה בשם "לולה מארש".

ב-2012 השתתפה בעונה השנייה של תוכנית הריאליטי "The Voice", בנבחרת של אביב גפן. היא הודחה מהתוכנית לאחר ארבעה שלבים, כשהשיר האחרון שביצעה היה "תחרות כלבים".

ב-2013 הקימה יחד עם גיל לנדאו את להקת "לולה מארש" ואליהם הצטרפו זמן לא רב לאחר מכן מתי גלעד (גיטרה בס, חבר להקת ג'יין בורדו), רמי אוסרווסר (גיטרה) ודקל דביר (תופים).

בינואר 2016 יצא ה-EP הראשון של הלהקה בשם "You're Mine". כאשר הסינגל הראשי מתוכו כיום עומד על 17 מיליון השמעות. באפריל באותה השנה, כתבה הלהקה שיר מקורי: "Drift and Fall Again" (ביחד עם Madsonik ו-Keith Power) עבור פסקול הסרט ההוליוודי "Criminal".

כשנה לאחר מכן (2017) יצא האלבום הראשון של הלהקה באורך מלא - "Remember Roses". כאשר השיר הראשי מתוכו “Wishing Girl”, נבחר לככב בפרסומת של הבושם הצרפתי guerlain, ובפרסומת ל־eBay, וצבר מעל ל-33 מיליון האזנות והפך את לולה מארש ללהקה המואזנת ביותר בישראל בקנה מידה בינלאומי.

בינואר 2020 שחררה הלהקה את אלבומם השני "Someday Tomorrow Maybe", הסינגל הראשון Echoes, שזכה לביקורת בניו יורק טיימס, היה מועמד במצעדי השנה השונים בישראל בקטגוריית "שיר השנה". הסינגל השני "Only For a Moment" שיצא בבכורה במגזין Variety, הגיע ל-38 מיליון האזנות בספוטיפיי. בנוסף, השתתף השיר בפסקול הסרט "Purple Hearts" ובסדרה Atypical בנטפליקס.

לקראת הוצאת האלבום המלא, שחררה הלהקה וידאו לסינגל השלישי,"What am I" הווידאו הורכב מרגעים אישיים שתועדו במהלך סיבובי ההופעות של הלהקה בעולם בשנים האחרונות והוא נערך על ידי יעל.

בעקבות האלבום יצאה הלהקה לסיבובי הופעות רבים באירופה וארצות הברית והופיעה בפסטיבלים רבים, ביניהם פסטיבל זיגט בבודפשט, פרימוורה בברצלונה, פלאו בשווייץ ועוד.

בשנת 2020 נמנה ההרכב "לולה מארש" בין האמנים הישראלים שחלה עלייה בהשמעות שלהם בספוטיפיי ברחבי העולם, עם השירים Wishing Girl ו-Only For A Moment.

ביחד עם גיל לנדאו כתבה וביצעה שירים עבור פסקולים של סרטים וסדרות בעולם, ביניהם חידוש לשיר של ננסי סינטרה “Something Stupid” בסדרה "Better Call Saul" בנטפליקס, שזכה בפרס ל-"שיר הכי טוב שהוקלט לטלוויזיה" בטקס פרסי "guild of music supervisors" בלוס אנג'לס.

בשנת 2021 השיר "Summer Night", שיצרו לולה מארש ביחד עם ההרכב "גארדן סיטי מובמנט", נבחר להיות כחלק מפסקול המשחק פיפ"א 22 מסדרת משחקי פיפ"א.

== קישורים חיצוניים ==

* 
* 

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:זמרות אינדי ישראליות
קטגוריה:בוגרות תיכון כצנלסון
קטגוריה:בוגרי תיכון כצנלסון
קטגוריה:חברות להקת פיקוד המרכז
קטגוריה:חברי להקת פיקוד המרכז
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:לולה מארש
קטגוריה:מתמודדות The Voice ישראל
קטגוריה:כוכב יאיר צור יגאל: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
ערן קרקו

ערן קרקו (נולד בשנת 1962) הוא שחיין ישראלי בעבר, שיאן ישראל וחבר נבחרת ישראל בשחייה.

== ביוגרפיה ==
קרקו התאמן בקבוצת הפועל חולון/בת ים בהדרכתם של דורית זלץ ונלו בילדרמן ואחר כך בקבוצת מכבי תל אביב בהדרכתו של ערן גורל.

===1977===
באליפות ישראל בשחייה שנערכה בסוף חודש ספטמבר 1977 זכה קרקו בשתי מדליות, כסף וארד. מדליית כסף, במשחה ל-200 מטר גב בתוצאה של 2:30.27 דקות, אחרי חברו לאגודה אבי כרמל (2:20.22 דקות) ולפני איתן רותם מהפועל גבעת חיים (2:32.61 דקות) ומדליית ארד במשחה ל-100 מטר גב בתוצאה של 1:07.88 דקות, אחרי אבי כרמל (1:04.28 דקות) ורון קרמן ממכבי חיפה (1:04.98 דקות).

===1978===
באליפות ישראל בשחייה שנערכה בווינגייט בסוף יולי 1978 זכה קרקו במדליית כסף, במשחה ל-100 מטר גב בתוצאה של 1:05.70 דקות, אחרי אבי כרמל (1:04.28 דקות) ולפני יזהר שנהר מהפועל שמיר (1:06.70 דקות)

===1979===
באליפות ישראל בשחייה שנערכה בסוף אוגוסט 1979 זכה קרקו במדליית ארד משחה ל-100 מטר פרפר בתוצאה של 1:00.89 דקות, אחרי בן אגודתו יורם כוכבי (59.36 שניות) ומייק גרינשפן מהפועל חולון/בת ים (1:00.33 דקות).

===1980===
====שיאן ישראל====
בתחרות שמונה האומות שנערכה באדינבורו, סקוטלנד ב-29 ביוני 1980 סיים קרקו במקום רביעי במשחה ל-100 מטר פרפר בשיא ישראלי חדש של 58.50 שניות, שיפור לשיא בן ה-4 שנים של עדי פרג (58.99 שניות) ובמקום חמישי במשחה שליחים 4x100 מטר מעורב ביחד עם אבי כרמל, רון קרמן וניר שמיר בשיא ישראלי חדש של 4:02.49 דקות, שיפור לשיא הקודם בן ה-3 שנים (4:04.03 דקות).

באליפות ישראל בשחייה שנערכה בסוף אוגוסט אותה שנה זכה קרקו במדליית כסף משחה ל-100 מטר פרפר בתוצאה של 58.61 שניות, אחרי יורם כוכבי שקבע שיא ישראלי חדש של 58.34 שניות, שיפור לשיא בן החודשיים של קרקו (58.50 שניות) ולפני ירון אילתי מהפועל גליל עליון (59.54 שניות).

==קישורים חיצוניים==
* 

== הערות שוליים ==

קטגוריה:שחייני גב ישראלים
קטגוריה:שחייני פרפר ישראלים
קטגוריה:שיאני ישראל בשחייה
קטגוריה:ספורטאי מכבי תל אביב
קטגוריה:ישראלים שנולדו ב-1962
החבלה בייצור המים הכבדים בנורווגיה

תחנת הכוח ההידרואלקטרית ווהמורק (1935). המים הכבדים הופקו במפעל במבנה הקדמי
החבלה בייצור המים הכבדים בנורווגיה הייתה סדרה של פעולות שבוצעו על ידי אנשי המחתרת הנורווגיים במהלך מלחמת העולם השנייה במטרה לוודא שפרויקט הגרעין של גרמניה הנאצית לא תשיג מים כבדים (תחמוצת דאוטריום) אשר יכלו לשמש את גרמניה הנאצית כדי לייצר נשק גרעיני. בשנת 1934, בווהמורק (Vemork) שבנורווגיה, חברת "Norsk Hydro" הקימה את המפעל המסחרי הראשון שמסוגל לייצר מים כבדים כתוצר לוואי של ייצור דשנים. המפעל ייצר בסביבות 120 ק"ג מים כבדים בשנה. במהלך מלחמת העולם השנייה בעלות הברית החליטו להרוס את מפעל המים הכבדים בנורווגיה על מנת למנוע מגרמניה הנאצית מלפתח נשק גרעיני.

== היסטוריה ==
לפני הפלישה הגרמנית לנורווגיה ב-9 באפריל 1940, אנשי המודיעין הצבאי הצרפתי (Deuxième Bureau) הסירו 185 ק"ג של מים כבדים מהמפעל בווהמורק שבנורווגיה. מנהל המפעל, אוברט, הסכים להשאיל את המים הכבדים לצרפת במהלך כל המלחמה. הצרפתים העבירו את המים הכבדים בחשאי לאוסלו, ומשם לפרת' שבסקוטלנד, אחר כך לסקוטלנד, ולבסוף לצרפת. בשלב הזה המפעל עדיין היה מסוגל לייצר מים כבדים. בעלות הברית נותרו מודאגות מכך שכוחות הכיבוש הנאצים ישתמשו במתקן לייצור מים כבדים לצורך פיתוח נשק גרעיני. בין 1940 ל-1944, רצף של פעולות חבלה במפעל על ידי אנשי תנועת ההתנגדות הנורווגית (אשר כונו Grouse, Freshman, ו-Gunnerside) - כמו גם הפצצות של בעלות הברית - הבטיחו בתחילת 1943 את חורבן המפעל והפסקת ייצור המים הכבדים במפעל.

במבצע "Grouse" שהוצא לפועל באוקטובר 1942 מנהלת המבצעים המיוחדים הבריטית (ה-SOE) הצניחה בהצלחה ארבעה אזרחים נורווגיים כצוות ראשוני שיימצא באזור רמת הרדנגר מעל המפעל. במהלך מבצע "Freshman" הכושל בחודש הבא חיילים בריטים ניסו להגיע לקרבת המפעל באמצעות דאונים. החיילים הבריטים היו אמורים להיפגש עם הנורווגים שהוצנחו במבצע "Grouse" ולהמשיך משם למפעל ווהמורק. ניסיון זה נכשל כאשר הדאונים הצבאיים התרסקו, וכמו כן התרסק גם מפציץ מסוג הנדלי פייג' הליפקס. מפציץ ההנדלי פייג' הליפקס השני חזר לבסיס אך כל יתר המשתתפים נהרגו בתאונה או נתפסו, נחקרו והוצאו להורג על ידי הגסטאפו, למרות שהובטח להם על ידי הנאצים כי כשבויי מלחמה יועברו לגרמניה למחנה שבויים.

בפברואר 1943 צוות קומנדו נורווגי אשר אומן בידי ה-SOE הצליח להרוס את מתקן ייצור המים הכבדים במהלך הניסיון השני לעשות כן במסגרת מבצע "Gunnerside", אשר הוערך מאוחר יותר על ידי מנהלת המבצעים המיוחדים הבריטית כפעולת החבלה המוצלחת ביותר בכל מלחמת העולם השנייה. בעקבות פעולות החבלה הללו בעלות הברית הפציצו את האתר. הגרמנים בחרו להפסיק את פעולתם במקום ולהעביר לגרמניה את שארית המים הכבדים, אך כוחות ההתנגדות הנורווגיים הצליחו לגרום למעבורת שנשאה את המים הכבדים לשקוע באגם טין (Lake Tinn).

== הנצחה ==
הפעולה הונצחה בסרט משנת 1965, גיבורי טלמרק, בו כיכב קירק דגלאס.

== ראו גם ==
* גיבורי טלמרק
* סיגריד אוגוסטה גרין
* המחתרת הנורווגית
* נורווגיה במלחמת העולם השנייה

==לקריאה נוספת==
* ניל בסקומב, מבצר החורף: כיצד נבלם מיזם פצצת האטום של היטלר, ידיעות ספרים, 2018. מאנגלית: עמנואל לוטם

קטגוריה:נורווגיה במלחמת העולם השנייה
קטגוריה:קרבות זירת מערב אירופה במלחמת העולם השנייה
קטגוריה:תוכנית הגרעין הנאצית
קטגוריה:מלחמת העולם השנייה
ויקטור קרון

ויקטור קרון (בשוודית: Victor Crone; נולד ב-31 בינואר 1992) הוא זמר שוודי אשר ייצג את אסטוניה בתחרות האירוויזיון 2019 בתל אביב עם השיר "Storm". קרון נולד וגדל בשוודיה ולאחר שסיים תיכון עבר לארצות הברית.

הזמר התמודד בעבר בקדם אירוויזיון השוודי, המלודיפסטיבלן, בשנת 2015, יחד עם הראפר בהראנג מירי. השניים ביצעו את השיר "Det rår vi inte för" אשר נכשל בשלב גלגל ההצלה.

את השיר האסטוני לאירוויזיון, "Storm", כתב קרון יחד עם המוזיקאי האסטוני סטיג רסטה אשר התמודד באירוויזיון 2015 יחד עם הזמרת אלינה בורן.

== קישורים חיצוניים ==

==הערות שוליים==

קטגוריה:זמרים שוודים
קטגוריה:משתתפי אירוויזיון 2019
קטגוריה:נציגי אסטוניה באירוויזיון
קטגוריה:זוכי אסטי לאול
קטגוריה:משתתפי מלודיפסטיבלן 2015
קטגוריה:משתתפי מלודיפסטיבלן 2020
קטגוריה:משתתפי מלודיפסטיבלן 2023
קטגוריה:שוודים שנולדו ב-1992
רוקו בלאז'ביץ'

רוקו בלאז'ביץ (בקרואטית: Roko Blažević; נולד ב-1 במרץ 2000) הוא זמר פופ קרואטי. הוא ייצג את קרואטיה באירוויזיון 2019 עם השיר "The Dream" לאחר שזכה בתחרות ה-Dora 2019.

ביולי 2017, ניצח בלאז'ביץ בתחרות הריאליטי "Pinkove Zvezdice" המשודרת בסרביה. שנה לאחר מכן, זכה במקום השני בגרסה הקרואטית של התחרות. המנטור שלו בתחרות הקרואטית היה נציג קרואטיה לאירוויזיון 2017, ז'אק הודק, אשר השתתף בכתיבת השיר "The Dream". יחד עימו כתבו את השיר אנדראה צ'וריץ' וצ'ארלי מייסון.

בלאז'ביץ' התמודד בחצי הגמר השני של אירוויזיון 2019 אשר נערך ב-16 במאי 2019. בלאז'ביץ' הגיע למקום ה-14 בלבד עם 64 נקודות, ולא העפיל לשלב הגמר.

==קישורים חיצוניים==

==הערות שוליים==

קטגוריה:זמרים קרואטים
קטגוריה:משתתפי אירוויזיון 2019
קטגוריה:נציגי קרואטיה באירוויזיון
קטגוריה:קרואטים שנולדו ב-2000
The Onion

The Onion (בתרגום חופשי לעברית: "הבצל") היא חברת מדיה אמריקאית שבסיסה בשיקגו, המפרסמת כתבות על חדשות בינלאומיות, לאומיות ומקומיות. מרבית המאמרים שמפורסמים באתר הם סאטיריים. החברה נוסדה במקור כעיתון שבועי על ידי טים קק וכריסטופר ג'ונסון ב-29 באוגוסט 1988 במדיסון שבוויסקונסין. באביב 1996 הושק אתר האינטרנט של The Onion. בשנת 2007 הארגון החל לפרסם חדשות סאטיריות – הן כאודיו והן כווידאו – באינטרנט. בשנת 2013 הופסק פרסום המהדורה המודפסת של The Onion והחברה השיקה את סוכנות הפרסום Onion Labs.

באוגוסט 2024 חזר הארגון להוציא מהדורה מודפסת, שמתוכננת לצאת פעם בחודש למנויים, במטרה להרחיב את קהל המנויים של The Onion. אנשי The Onion חילקו את המהדורה המודפסת החדשה בוועידה הדמוקרטית בשיקגו<ref></ref>.

== תוכן ==
המאמרים שמתפרסמים באתר The Onion עוסקים באירועים עכשוויים, אמיתיים ובדיוניים, ומציגים את הטון והפורמט של ארגוני החדשות המסורתיים עם סיפורים, מאמרי מערכת, כתבות טיפוסיות וראיונות של כתבי רחוב. ההומור בכתבות מתבסס לעיתים קרובות על הצגת אירועים יומיומיים כחדשותיים, סוריאליסטים או מדאיגים (כגון "סיבוב כדור הארץ מביא את כל יבשת אמריקה הצפונית לחשיכה").

ישנו גם חלק לא סאטירי באתר שמכונה "The AV Club" והוא מוקדש לבידור (סרטים, מוזיקה, טלוויזיה, ספרים, וכו'), מציג ראיונות, דן בנושאים שונים בתקשורת, ועוד.

==קישורים חיצוניים==

*

== הערות שוליים ==

קטגוריה:עיתונות סאטירית
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-1996
זאלה קראל וגשפר שנטל

זאלה קראל וגשפר שנטל (בסלובנית: Zala Kralj & Gašper Šantl) הם צמד מוזיקלי אשר חברו יחד בקיץ 2017 בעקבות חבר משותף אשר הכיר ביניהם. השיר הראשון אותו הקליט הצמד יחד הוא השיר "Valovi".

עוד לפני שיתוף הפעולה בין השניים, עסקו קראל ושנטל במוזיקה. קראל ביצעה גרסאות כיסוי וכתבה שירים לעצמה, ושנטל ניגן בגיטרה עבור אמנים שונים ועסק בהפקה מוזיקלית. יחד מבצע הצמד מוזיקה המאופיינת כ-Trip Hop, מוזיקה אלקטרונית המנוגנת בלייב בעזרת סאמפלר או לופר.

הצמד נבחר לייצג את סלובניה באירוויזיון 2019 עם השיר "Sebi" לאחר שגבר על 10 מועמדים אחרים בתחרות ה-EMA. לקראת התחרות החליט הצמד שלא יבצעו לשיר קידום הופעות ברחבי אירופה, כפי שנוהגים רוב המתמודדים לבצע. בנוסף, דיווחו השניים כי הופעתם באירוויזיון תישאר זהה להופעתם ב- EMA.

==קישורים חיצוניים==

==הערות שוליים==

קטגוריה:משתתפי אירוויזיון 2019
קטגוריה:צמדים מוזיקליים
קטגוריה:נציגי סלובניה באירוויזיון
אהרן בן יוסף הכהן

הרב אהרן בן יוסף הכהן (ה'תרכ"ג, הורדנה - כ"ה בשבט ה'תרצ"ו תל אביב) היה חתנו של החפץ חיים, מחבר ספר "עבודת הקרבנות".

== ביוגרפיה ==
נולד בהורודנה בשנת ה'תרכ"ג ליוסף הכהן, והניה בת צבי.
בית הקברות בהר הזיתים]]
נציב העליון}} [[הרברט סמואל]]
למד בישיבות באישישוק ובביאליסטוק. בהיותו בביאליסטוק סייע לחפץ חיים בעת ביקורו בעיר, והחפץ חיים בחר בו כחתן לבתו גיטל (נפטרה בכ"ג תמוז ה'תש"ט). באלול ה'תרמ"ב השניים נישאו והרב אהרן עבר להתגורר ליד חותנו בראדין, שם לימד בישיבה, וסייע לחותנו בכתיבת ספריו והפצתם.

על תקופה זו הוא מספר:

גיסו מספר על תקופה זו:

בערך בשנת ה'תרס"ב עבר לכהן כרב בעיירה מיכאילישוק, שם הוציא בשנת ה'תרע"ג (1913) את ספרו "עבודת הקרבנות", לאחר מכן כיהן כרב בעיירה נאווא שווינצאן, שם הוציא, בשנת ה'תרפ"ד, את החלק השני של ספרו "עבודת הקרבנות".

בשנת ה'תרפ"ו עלה לארץ. תחילה התגורר בשכונת שערי חסד<ref></ref> בירושלים, אולם בעקבות המחלוקת בין הקנאים לבין הרב קוק עזב את ירושלים ועבר ליפו, שם החליף את הרב יוסף צבי הלוי בניהול ישיבת אור זורח שהקים זרח ברנט. בשנת ה'תרפ"ח, עקב מחלתו, פרש מניהול הישיבה. בכ"ז בשבט ה'תרצ"ו נפטר ונטמן בבית הקברות בהר הזיתים.

== משפחתו ==

* בנו, הרב אברהם הכהן (נולד אחרי ה'תרנ"ב - נפטר בי"ז תשרי ה'תשי"ד), נישא למניה סלונוביץ. עלה לארץ ישראל וכיהן כרב בביהכנ"ס "אהל רבקה" בת"א.

* בנו, הרב שלמה הכהן קגן (נולד ב-1905 - נפטר בכ"א תשרי ה'תשכ"ב), למד בישיבת מרכז הרב בתקופת הרב קוק, נישא ליוכבד, בתו של הרב בן ציון אפשטיין. כיהן כרב בביהכנ"ס "בני משה" בשיקגו.

* בנו, הרב יוסף חיים הכהן קגן (נפטר בכ"ח סיון ה'תשל"א), נישא לרבקה ביתו של הרב שמואל שך מגדולי רבני שיקגו. כיהן כרב בביהכנ"ס "קהלת יעקב" בשיקגו, חיבר את הספרים רעיונות על אבות, עיוני הלכה והגיונות.
*בתו, רחל (נפטרה בד' תמוז ה'תש"ד), נישאה לרב יהושע משה מרמינסקי מחבר הספר "אני חומה", כיהן כרב בכמה קהילות בארצות הברית.

== חיבוריו ==

* - כעין "שולחן ערוך" על הלכות עבודת הקרבנות (פיעטרקוב ה'תרע"ג)
* (וילנא ה'תרפ"ד)
* (ירושלים, בין ה'תרפ"ו לה'תר"ץ )
* - על ספר בראשית ושאר התורה (תל אביב ה'תר"ץ)

== לקריאה נוספת ==
* מנחם קמפינסקי, "בין שני כהנים גדולים", מהדורה שנייה, ה'תשע"ה – עמודים 38–43, 76–80, 110–113
* 

== קישורים חיצוניים ==

* 
* 
* [https://www.geni.com/people/ר-אהרן-הכהן/6000000008407161087 אהרן הכהן] באתר Geni
* 

==הערות שוליים==

קטגוריה:רבנים ליטאים
קטגוריה:יהודים הקבורים בהר הזיתים: חלקת הפרושים
קטגוריה:אנשי העלייה הרביעית
קטגוריה:משפחת החפץ חיים
קטגוריה:ילידי 1863
קטגוריה:ארץ-ישראלים שנפטרו ב-1936
תומר שחורי

תומר שחורי (22 בפברואר 1985 – 16 ביולי 2018) היה שחקן וקומיקאי ישראלי.

== ביוגרפיה ==
שחורי נולד בתל אביב. הוא החל ללמוד רפואה בלוס אנג'לס, שם סיים את תוארו הראשון בתחום באוניברסיטת קליפורניה, ובמקביל לקח שם קורסים במשחק ותסריטאות בבית ספר למשחק. לאחר מכן סיים תואר שני בחינוך באוניברסיטת LMU, ועסק שם בקולנוע; הקים תוכנית קומית ברשת הטלוויזיה של האוניברסיטה בשם "Mane Squeeze" אשר בעקבותיה החליט למנף קריירה כשחקן בלוס אנג'לס, שיחק בסרטי הקולנוע בתפקיד מרכזי, ודיבב סדרה מצוירת בשם "Zombie Explosion Murder Die". תומר חזר לישראל ב-2012, שם קריירת המשחק שלו זכתה להצלחה רבה, ותומר השאיר את חותמו על הבמה, ברשת, בטלוויזיה, בקולנוע, וזכה להכרה מקצועית.

את התפקיד המשמעותי הראשון שלו בטלוויזיה עשה שחורי בשנת 2013, כאשר שיחק את דמותו של ניר שכנר בסדרת הטלוויזיה "פרופיל 64". ב-2014 השתתף בשני סרטונים ויראליים שזכו למאות אלפי צפיות: "תכל'ס הוט" ו"החלום של גלעד", של שרוטונים שתרמו להגברת רמת החשיפה של תומר בציבור. ב־2016 היה שחקן אורח בסדרות "מפלצות קטנות" ו"עקרון ההחלפה". ב־2017 גילם את הדמות הראשית בסרט הישראלי "מסע הטבעת" לצד עמית פרקש וישראל אטיאס. ב־2018 שיחק את פרדי ב"משיח" והיה שחקן אורח בסדרה "ככה זה".

ב-16 ביולי 2018 נפטר שחורי בגיל 33 ממחלת סרטן המוח אשר חזרה כתוצאה מהקרנות שבוצעו בילדותו.

ב־2019 עלתה העונה השלישית של הסדרה "האחיות המוצלחות שלי", אליה הצטלם שחורי טרם מותו, לתפקיד אריק, העובד במזנון הקולנוע לצד מור. בנוסף, באותה שנה עלו הסדרות "פאנץ'" ו"לה פמיליה" שבהן שחורי השתתף כשחקן אורח.

ב-4 בספטמבר 2019 נערך בבית יד לבנים בתל אביב מול אולם מלא, ערב לזכרו של תומר בשם "לצחוק עם תומר", בהפקת יוני פליישמן ובהנחיית אורן ריחני. הופיעו חבריו האמנים, ביניהם אנסמבל "ציפורלה". נשאו דברים קולגות למקצוע, ביניהם גורי אלפי ואריק לובצקי, והוצגו קטעים מתוך סדרות, סרטים וקטעי תיאטרון של תומר.

== פילמוגרפיה ==

=== קולנוע ===
*מסע הטבעת
* היו שם
* Scrambled
* I Snatched Andy Warhol
* Salad Days
* Star Tails
* Candy For Kali
* Adult Situations

=== טלוויזיה ===
* פרופיל 64 (2013)
* עקרון ההחלפה (2016)
* מפלצות קטנות (2016 - 2019)
* האחיות המוצלחות שלי (2018)
* משיח (2018)
* לה פמיליה (2019)

=== רשת ===
* The Bruist Spring
* בושת (פיילוט)
* !Zombie Murder Explosion Die
* Mane Squeeze - מפיק ראשי, במאי, כותב ושחקן אנסמבל

=== תיאטרון ===
* חלום ליל אמצע הקיץ
* המחזאים 9
* יצירת מופת
* Hauptmann
* סלון כלות
* The Last Days of Judas Iscariot
* Dr. Sinistar - Superheroes
* Skits'n Giggles
* Eavesdropper
* Funeral Parlor
* The Pillowman
* MANIACT SHOW (2013-2018)

== קישורים חיצוניים ==
* 

== הערות שוליים ==

קטגוריה:שחקני קולנוע וטלוויזיה ישראלים
קטגוריה:בוגרי אוניברסיטת קליפורניה בלוס אנג'לס
קטגוריה:ישראלים שנולדו ב-1985
קטגוריה:ישראלים שנפטרו ב-2018
קרייזלר E קלאס

קרייזלר E קלאס (באנגלית: Chrysler E-Class) היא מכונית משפחתית גדולה מתוצרת יצרנית הרכב האמריקאית קרייזלר, אשר יוצרה בין השנים 1982–1984 (משנת המודל 1983).

סך הכול יוצרו 71,495 יחידות.

=="קרייזלר E קלאס"==

* 4 דלתות.
* 5 נוסעים.
* מנוע בנזין.
* מנוע הנעה קדמית.
===מכירות לפי שנת מודל===
* 39,258 יחידות (שנת המודל 1983).
* 32,237 יחידות (שנת המודל 1984).

== תמונות ==
<gallery mode="packed" heights="160">
קובץ:Chrysler E Class, 1984.png | "קרייזלר E קלאס" 
קובץ:Chrysler E-Class (7990201312).jpg | "קרייזלר E קלאס" 
קובץ:Chrysler E-Class (7994246033).jpg | "קרייזלר E קלאס" 
</gallery>

==ראו גם==
* קרייזלר

==קישורים חיצוניים==

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1982
קטגוריה:רכבי קרייזלר
קטגוריה:מכוניות אמריקאיות
מחמוד מוח'תאר

מחמוד מוח'תאר (בערבית מצרית: محمود مختار; 10 במאי 1891 – 28 במרץ 1934) היה פסל מצרי, חלוץ הפיסול המצרי המודרני. מוח'תאר ביטא ביצירתו את רעיונות התנועה הלאומית המצרית, בהם החיבור בין ההווה והעתיד לבין העבר הקדם-אסלאמי של מצרים העתיקה והחיבור בין ההוד ההיסטורי לגורם העממי המחובר לקרקע המהווה את עמוד השדרה של העם (השעביה – העממיות). יוצר הפסל "תחיית מצרים".

== תולדות חייו ==
נולד בכפר בדלתא של הנילוס, בילדותו עבר לקהיר עם אמו. ב-1908 נפתח בקהיר בית הספר לאמנויות יפות (בדגם של אקול דה בוזאר בפריז ועם מורים מצרפת) ומוח'תאר התקבל למחזור הראשון. הוא סיים את בית הספר ב-1911 ועבר לפריז להמשך לימודים באקול דה בוזאר. הוא היה התלמיד הערבי הראשון במוסד. ב-1914 סיים את חוק לימודיו ונשאר בפריז כאמן עצמאי. בפריז התיידד עם המדינאי והמהפכן סעד זע'לול, מראשי מפלגת הופד והלאומיות המצרית (בהמשך יצר מספר פסלים של זע'לול). בשיחותיהם עלתה היוזמה ליצור פסל שיסמל את הלאומיות המצרית בהקשריה למצרים העתיקה. ב-1920 הציג מוח'תאר בתערוכה בפריז דגם מוקטן של הפסל שיהיה לימים "תחיית מצרים" וזכה במדליית זהב. ב-1921 הזמינה ממשלת מצרים ממוח'תאר את הפסל באופן רשמי ובגודל מונומנטלי של שמונה מטרים. מוחת'אר התעקש על שימוש באבני גרניט ורודות מייכרו במכרה הפרעוני באסואן, צעד שייקר מאוד את ההקמה. כך, בעת שליטת ממשלת אחמד זיוור פאשה (1924-1926) נעצרה העבודה על הפסל כליל, כתוצאה מהצטמצמות כלכלית כמו גם משמרנות אסלאמית. ב-1926 שבה מפלגת הוופד לשלטון וקידמה במהירות ובנחישות את השלמת הפסל. הפסל הוצב בכיכר תחנת הרכבת רעמסס (כיכר רעמסס) בקהיר ב-20 במאי 1928 ונחנך בטקס רב רושם, שהיה גם הפגנת כוח של מפלגת הוופד. בטקס נכחו אלף איש, בהם כל חברי בית הנבחרים והסנאט; הרב הראשי ליהודי מצרים, חיים נחום אפנדי; הפטריאך הקופטי; ראשי העולמא (בכירי הדת) של אוניברסיטת אל-אזהר; אינטלקטואלים ואנשי תקשורת מקומית וזרה. "נסיך המשוררים", אחמד שאוקי, פרסם מקאמה לכבוד האירוע ובו תיאר את מוח'תאר כיוצרה של הזהות הלאומית המצרית בתקופה המודרנית.

מעמדו של מוח'תאר ירד לאחר מהפכת הקצינים החופשיים, עלייתו של גמאל עבד אל נאצר לשלטון והקמת קע"מ שדגלה בפאן-ערביות אסלאמית על פני הלאומיות המצרית. אולם, במהלך שנות השישים שבה ועלתה קרנו. הוא הוגדר על ידי שר התרבות תרוואת עוכאשה כפָּסָל הלאומי ויצירתו הוגדרה כמבטאת אותנטית של העממיות המצרית. ב-1962 חנך משרד התרבות המצרי את מוזיאון מוח'תאר להצגת כל יצירותיו באי ג'זירה במרכז קהיר, ליד בית האופרה של קהיר. היה זה המוזיאון הראשון בעולם הערבי שהוקדש לאמן בודד. כן הוציא השלטון באותו מעמד בול דואר מיוחד לכבודו.

== לקריאה נוספת ==
* ישראל גרשוני, פירמידה לאומה: הנצחה, זיכרון ולאומיות במצרים במאה העשרים; תל אביב: עם עובד, תשס"ו 2006

== קישורים חיצוניים ==

* [http://www.egyptianmuseums.net/html/mahmoud_mukhtar_museum.html אתר מוזיאון מחמוד מוח'תאר]
* ישראל גרשוני, [https://www.academy.ac.il/SystemFiles/21197.pdf אמנות ולאומיות: מחמוד מוח'תאר והקמת הפסל תחיית מצרים]

קטגוריה:פסלים
קטגוריה:אמנים מצרים
קטגוריה:ילידי 1891
קטגוריה:נפטרים ב-1934
הר מאסיב (אלברטה)

הר מאסיב - מבט מ[[הכביש המהיר אייספילדס]]
הר מאסיב (באנגלית: Massive Mountain) הוא הר בשטח הפארק הלאומי באנף, בפרובינציית אלברטה שבקנדה. 

ההר ממוקם ברכס מאסיב, 2.9 ק"מ צפונית מזרחית להר ברט, ו-2 ק"מ דרומית מזרחית להר פיילוט; ממערב לעמק נהר בואו.

גובהו של ההר 2,435 מטרים מעל פני הים; ההר מתנשא לגובה של 88 מטרים מעל סביבתו.

== היסטוריה ==
=== מקור השם ===
שמו של ההר ניתן לו בשנת 1918, והוא נקרא כך בשל גודלו (המאסיביות שלו). לפי מקור אחר שמו של ההר ניתן לו בשל מסילת עיתוק בשם זה הסמוכה להר.

== קישורים חיצוניים ==

* [https://bivouac.com//MtnPg.asp?MtnId=7218 הר מאסיב] באתר אנציקלופדיית ההרים הקנדים
* [https://mapcarta.com/24481090 מפת אזור הר מאסיב]
* [http://www.peakfinder.com/peaks/860 הר מאסיב] באתר peakfinder
* [https://peakbagger.com/peak.aspx?pid=4659 הר מאסיב] באתר peakbagger
* [https://www.summitpost.org/massive-mountain-alberta/755667 הר מאסיב] באתר summitpost
* [https://web.archive.org/web/20190218021223/http://www.explor8ion.com/ski/massive.html מסלול הטיפוס על ההר] באתר explor8ion
* [http://www.soistheman.com/diary/page.php?id=massive-mtn תיאור מסלול הטיפוס על הר מאסיב ותצלומים ממסלול הטיפוס]
* [https://www.mountain-forecast.com/peaks/Massive-Mountain/forecasts/2435 תחזית מזג אוויר עדכנית ארוכת טווח עבור הר מאסיב (לפי גבהים)]

==הערות שוליים==

מאסיב
מאסיב
ריטה רוזאני

ריטה רוזאני (1940)
לוח הזיכרון לריטה רוזאני בבית הכנסת בוורונה
ריטה רוזאני (באיטלקית: Rita Rosani ; 20 בנובמבר 1920 – 17 בספטמבר 1944) הייתה מורה ופרטיזנית יהודייה-איטלקייה שנרצחה על ידי שוטר מהמשמר הלאומי הרפובליקאי של איטליה בזמן מלחמת העולם השנייה, לאחר שנפצעה בקרב מול חיילי הוורמאכט בגבעות שליד ורונה. לאחר מותה הוענקה לה מדליית זהב לאומץ צבאי של איטליה .

== קורות חייה ==
נולדה בטריאסטה למשפחה יהודית שהיגרה מצ'כוסלובקיה (במקור רוזנצווייג). לאחר השלמת לימודיה החלה ללמד בבית ספר יסודי יהודי בטריאסטה. החל מ-1938 סבלה יחד עם משפחתה מרדיפות המשטר הפשיסטי אך המשפחה נשארה בעיר. רק לאחר הסכם הפסקת האש בסתיו 1943 שכנעה את משפחתה לעבור לעיירה קטנה בפריולי ובכך הצילה אותם מגירוש למחנות שהיה מנת גורלם של יהודי טריאסטה.

תחילה עסקה בפעילות מחתרתית אנטי פשיסטית באזור העיר פורטוגרוארו ולאחר מכן הצטרפה לתנועת ההתנגדות הפרטיזנית האיטלקית ופעלה בנפת ורונה, באזור ואלפוליצ'לה שמצפון-מערב לוורונה, ובאזור זביו שמדרום-מזרח לוורונה. לאחר שנה של פעילות באזור, בעת ששהתה יחד עם עוד כ-15 פרטיזנים באזור מונטה קומונה (Monte Comune), הנמצא כ-12 ק"מ צפונית לוורונה (בקומונה גרצאנה ), כותר המחבוא שלהם על ידי חיילים גרמנים ואנשי המשמר הלאומי. לרוזאני הוצע לנסות להימלט מהמקום יחד עם מספר לא חמושים שהיו במקום, אך היא סירבה ונלחמה עם חבריה כשהיא חמושה ברובה מוסקט. היא נפצעה בקרב ונשבתה. לאחר מכן נורתה בראשה על ידי איש המשמר הלאומי ומתה. הרוצח נשפט ב-1945 ל-20 שנות מאסר, אך שוחרר זמן קצר לאחר תחילת ריצוי עונשו.

== עיטורים ==
רוזאני עוטרה לאחר מותה במדליית הזהב לאומץ צבאי של איטליה – העיטור הצבאי הגבוה ביותר בדרגתו. רוזאני היא האישה היחידה שעוטרה במדליה זו.

== אזכורים בספרות ==
ב-2014 יצא לאור ספר ביוגרפי אודותיה מאת ליביו איזק סירוביץ, בשם: "“Non era una donna, era un bandito”
Rita Rosani, una ragazza in guerra".
דמותה של רוזאני מופיעה גם ברומן הבדיוני של אליסון ריצ'מן, "גן המכתבים" (The Garden of Letters), שיצא לאור ב-2014 ותורגם לעברית.

== הנצחה ==
*מספר רחובות בערים שונות באיטליה נקראו על שמה: בטריאסטה, בורונה – שני רחובות בחלק הצפוני של ורונה – בשכונות הנמצאות לרגלי מונטה קומונה. ברומא – בפרוורים הצפון-מערביים של העיר.
*על שמה בית ספר יסודי הנמצא בדרך סנטיני בוורונה.
*פארק ציבורי בוורונה נקרא על שמה ומוצבת בו לוחית זיכרון.
*לוחיות זיכרון הוצבו לזכרה במקום בו נרצחה במונטה קומונה, בבית הספר בו לימדה בטריאסטה ובבית הכנסת בוורונה.

== קישורים חיצוניים ==

* [http://www.jwmww2.org/soldier.aspx?id=4130 ריטה רוזני], באתר הלוחם היהודי במלחמת העולם השנייה
* [http://www.anpi.it/donne-e-uomini/1976/rita-rosani ריטה רוזאני], באתר הפרטיזנים האיטלקים 
* [https://avllucca.wordpress.com/2018/09/06/anche-atvl-partecipa-al-ricordo-della-battaglia-del-monte-comun-nella-quale-mori-la-maestra-ebrea-rita-rosani/ Anche ATVL partecipa al ricordo della battaglia del Monte Comun nella quale morì la maestra ebrea Rita Rosani], ,תיאור הקרב במונטה קומונה, באתר ארגון המתנדבים הטוסקני לשחרור לוקה 

== הערות שוליים ==

קטגוריה:יהודיות איטלקיות
קטגוריה:פרטיזנים יהודים מאיטליה
קטגוריה:פרטיזניות יהודיות
קטגוריה:איטלקים במלחמת העולם השנייה
קטגוריה:ילידות 1920
קטגוריה:איטלקים שנולדו ב-1920
קטגוריה:נפטרות ב-1944
גביע המדינה בכדורסל 2007/2008

גביע המדינה בכדורסל לעונת 2007/2008 היא התחרות ה-48 מאז היווסדו של המפעל.

הפועל ירושלים זכתה בגביע המדינה השני ברציפות והרביעי בתולדותיה, לאחר ניצחון בגמר על מכבי תל אביב.

== שמינית הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל לב השרון
|84-85
|114-87
|הפועל גלבוע/עפולה
|-
|הפועל יקנעם/מגידו
|85-86
|90-75
|הפועל גליל עליון
|-
|מכבי ראשון לציון
|75-81
|82-73
|בני השרון
|-
|עירוני נהריה
|64-79
|75-89
|עירוני אשקלון
|-
|אליצור מכבי נתניה
|94-82
|97-62
|הפועל חולון
|-
|מכבי גבעת שמואל
|89-82
|93-86
|עירוני רמת גן
|-
|מכבי תל אביב
| colspan="2" |עלתה לרבע הגמר ללא משחק
|
|-
|הפועל ירושלים
| colspan="2" |עלתה לרבע הגמר ללא משחק
|
|}

== רבע הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|מכבי תל אביב
|81-90
|92-100
|הפועל גליל עליון
|-
|הפועל חולון
|58-87
|84-84
|עירוני רמת גן
|-
|הפועל ירושלים
|74-83
|79-77
|בני השרון
|-
|הפועל גלבוע/עפולה
|78-96
|86-88
|עירוני נהריה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל ירושלים
|100-102
|הפועל חולון
|ראמל קארי 21 / פי. ג'יי. טאקר 28
|-
|מכבי תל אביב
|83-92
|הפועל גלבוע/עפולה
|יותם הלפרין 22 / למונט ג'ונס 22
|}

== הגמר ==
הפועל ירושלים, תחת המאמן דן שמיר, זכתה בגביע המדינה השני ברציפות והרביעי בתולדותיה.

הגמר הציג את אחד המהפכים הגדולים בתולדות גביע המדינה. מכבי תל אביב הובילה על הפועל ירושלים 45-67 בדקה ה-26. ירושלים צימקה מעט לקראת סיום הרבע השלישי וברבע הרביעי רצה 16-38 בדרך לניצחון 89–93 בסיום כשג'יימי ארנולד קולע 29 נק' לזכות הפועל ירושלים וטימי באוורס, דרור חג'ג' וגיא פניני מובילים את המהפך ונותנים לירושלים ולדן שמיר גביע שני ברציפות. מכבי תל אביב סירבה להשתתף בטקס הענקת הגביע.

<br />

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/240 עמודים 478-481]
* [https://www.youtube.com/watch?v=XW-TSoAfR2A הפועל ירושלים-מכבי תל אביב: המהפך! גמר גביע המדינה 2008. שדר: עמית הורסקי], ערוץ היוטיוב של עמית הורסקי
* 

== הערות שוליים ==

קטגוריה:2007 בישראל: כדורסל
קטגוריה:2008 בישראל: כדורסל
קטגוריה:תחרויות כדורסל ב-2007
קטגוריה:תחרויות כדורסל ב-2008
קטגוריה:עונות בגביע המדינה בכדורסל
הר מאסיב (קולורדו)

עז הרי הרוקי על פסגת הר מאסיב]]
הר מאסיב (באנגלית: Mount Massive) הוא ההר השני בגובהו בהרי הרוקי שבאמריקה הצפונית, וההר השני בגובהו בהרי מדינת קולורדו שבארצות הברית.

ההר, שגובהו 4,298 מטרים מעל פני הים (והוא מתנשא לגובה של 604 מטרים מעל סביבתו) ממוקם ברכס סאוואץ', באזור הטבע הבראשיתי הר מאסיב (שמהווה חלק מהיער הלאומי סן איזאבל).

הר מאסיב נמוך מהר אלברט (ההר הגבוה בהרי הרוקי) ב-3.7 מטרים, וגבוה מהר הרווארד (ההר השלישי בגובהו) ב-2.1 מטרים.

הר מאסיב הוא ההר השלישי בגובהו בארצות הברית הרציפה (ארצות הברית למעט אלסקה, הוואי והטריטוריות של ארצות הברית), לאחר הר ויטני והר אלברט.

שמו של ההר ניתן לו בשל גודלו (המאסיביות שלו) - להר חמש פסגות שגובה כל אחת מהן עולה על 4,300 מטרים. אורכו של ההר גדול הממדים עולה על 4.8 קילומטרים, ושטחו של ההר שמעל גובה זה גדול מכל הר אחר בארצות הברית הרציפה.

== היסטוריה ==
=== מיפוי ההר, הטיפוס על ההר ומקור שמו ===
הר מאסיב מופה לראשונה בשנת 1873 במסגרת הסקר שבוצע על ידי פרדיננד ואנדוויר היידן של מערב ארצות הברית. חבר משלחת הסקר הנרי גאנט (Henry Gannet) היה הראשון שהעפיל לפסגת ההר.

בשנת 1901 הוצע לקרוא לפסגה הגבוהה ביותר של ההר - "הר מקינלי" (Mount McKinley), וב-1916 התקבלה ההחלטה לקרוא לפסגה זו פסגת גאנט (Gannett Peak). לאור התנגדות תושבי האזור החלטה זו בוטלה בשנת 1922. בשנת 1961 הוצע לקרוא להר בשם "הר וינסטון צ'רצ'יל" אולם לא התקבלה החלטה רשמית בעניין זה.

===המחלוקת בדבר גובה ההר===
מאחר שהפרש הגבהים בין הר מאסיב להר הסמוך לו (הר אלברט) הוא 3.7 מטרים בלבד, הייתה מחלוקת בשאלה מי הגבוה משני ההרים, וחסידי הר מאסיב בנו ערימת אבנים גדולה על הפסגה על מנת להגביר את גובהה, בעוד שחסידי הר אלברט הרסו את הערימה.

== תיירות ==
שביל הליכה שאורכו 21.9 קילומטרים מוביל לפסגת ההר ובחזרה ממנה (שביל מעגלי).

באזור הטבע הבראשיתי מצויים מספר אגמים קרחוניים. מורדות ההר מכוסים ביערות אורן, אשוחית ואשוח. בעלי החיים המצויים בהר הם: הפיקה האמריקאית, עז הרי הרוקי, איילים קנדיים, איילים פרדיים שחורי-זנב, אייל קורא, ומרמיטות זהובות-בטן.

== קישורים חיצוניים ==

* [https://geonames.usgs.gov/apex/f?p=gnispq:3:0::NO::P3_FID:180119 הר מאסיב] באתר הסקר הגאולוגי של ארצות הברית
* [https://www.peakbagger.com/peak.aspx?pid=5729 הר מאסיב] באתר peakbagger
* [https://www.summitpost.org/mount-massive/150369 הר מאסיב] באתר summitpost
* [https://www.hikingincolorado.org/masv.html הר מאסיב - תצלומי המסלול] באתר מסלולי הליכה בקולורדו (hikingincolorado)
* [https://leadville.com/hike-a-colorado-14er-for-the-view-of-a-lifetime/ תיאור מסלול הטיפוס על הר מאסיב]

== הערות שוליים ==

מאסיב
מאסיב
בירגיטה, נסיכת שוודיה

בירגיטה, נסיכת שוודיה (בשוודית: Birgitta, Prinsessa av Sverige och Hohenzollern; נולדה ב-19 בינואר 1937) היא נסיכה שוודית.

==ביוגרפיה==
בירגיטה נולדה ב-19 בינואר 1937 בארמון האגה בסטוקהולם, כבתם השנייה של הנסיך גוסטב אדולף, דוכס וסטרבוטן, בנו של גוסטב השישי אדולף, מלך שוודיה, וזיבילה, נסיכת סקסוניה-קובורג-גותה, בתם של קרל אדוארד, דוכס סקסוניה-קובורג-גותה - נכדה של ויקטוריה, מלכת הממלכה המאוחדת, וויקטוריה אדליידה, נסיכת שלזוויג-הולשטיין. בירגיטה היא מורה להתעמלות בהכשרתה.

ב-1959 היא נסעה לגרמניה על מנת לבקר חברים ובני משפחה, שם הכירה את בעלה לעתיד במהלך מסיבת קוקטייל, וב-15 בדצמבר 1960 הוכרז על אירוסיה ליוהאן גאורג, נסיך הוהנצולרן.

החתונה נערכה בארמון משפחת המלוכה ב-25 במאי 1961, השושבינות שלה היו אחותה הנסיכה כריסטינה ובת דודתה בנדיקטה, נסיכת דנמרק.

היא היחידה מבין אחיותיה שנישאה לנסיך, בן משפחת מלוכה כמיטב המסורת ולא נישאה לבן מעמד אצולה פחות ממשפחתה. לאחר נישואיה היא המירה את דתה לנצרות קתולית בהתאם לנסיכות הוהנצולרן, נולדו לה שלושה ילדים.

ב-1960 התלוותה לאחותה דזירה ולסבה גוסטב השישי אדולף, מלך שוודיה לביקור בארצות הברית, היא מעורבת במספר ארגוני גולף וארגוני צדקה מחוץ לשוודיה, היא חברה במועצת המנהלים של "החברה השוודית-בריטית המלכותית לגולף" (the (British) Royal Swedish Golfing Society), היא מנהלת את תחרות הגולף "גביע הנסיכה בירגיטה" הנערכת במיורקה.

==משפחתה==
ב-25 במאי 1961 התחתנה בירגיטה עם יוהאן גאורג, נסיך הוהנצולרן, ממנו נולדו להם שלושה ילדים:
* קרל כריסטיאן, נסיך הוהנצולרן (נולד ב-1962)
* דזירה, נסיכת הוהנצולרן (נולדה ב-1963)
* הוברטוס, נסיך הוהנצולרן (נולד ב-1966)

==אילן יוחסין==

==קישורים חיצוניים==

*[http://www.theroyalforums.com/forums/f22/princess-birgitta-and-family-current-events-part-1-december-2002-a-102.html Princess Birgitta and Family, Current Events Part 1: December 2002 -] באתר The Royal Forums

==הערות שוליים==

קטגוריה:שוודיות שנולדו ב-1937
קטגוריה:שוודים שנולדו ב-1937
קטגוריה:נסיכות שוודיות
יוהאן גאורג, נסיך הוהנצולרן

יוהאן גאורג, נסיך הוהנצולרן (בגרמנית: Johann Georg von Hohenzollern; 31 ביולי 1932 – 2 במרץ 2016) היה נסיך גרמני, ובאמצעות נישואיו לבירגיטה, נסיכת שוודיה היה גיסו של המלך קרל השישה עשר גוסטב.

== ביוגרפיה ==
יוהאן גאורג נולד ב-31 ביולי 1932 בזיגמרינגן, והיה בנם של פרידריך, נסיך הוהנצולרן ומרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה.

יוהאן גיאורג נפגש עם הנסיכה בירגיטה משוודיה, אחותו של מלך שוודיה הנוכחי קרל השישה עשר גוסטב בשנת 1959 במסיבת קוקטייל בעת ביקור חברים וקרובים בגרמניה.

ב-15 בדצמבר 1960, האירוסין שלהם הוכרזו על ידי הארמון המלכותי בסטוקהולם. טקס הנישואין האזרחי התקיים בארמון המלכותי בסטוקהולם ב-25 במאי 1961, והחתונה הדתית בכנסיית סאנקט יוהאן בארמון משפחת זיגמרינגן ב-30 במאי 1961.

יוהאן גאורג ובירגיטה נפרדו בשנת 1990, אם כי הם נשארו נשואים כחוק והשתתפו באירועים המשפחתיים המלכותיים יחד, כולל החתונה בשנת 2010 של ויקטוריה, נסיכת שוודיה. הם חגגו את חתונת הזהב שלהם בשנת 2011.

יוהאן גיאורג חי בגרינוואלד, מינכן והיה מומחה לאמנות.

בין השנים 1992 ל-1998 כיהן כמנכ"ל אוסף התמונות של מדינת בוואריה, והיה גם מנהל קרן ההיפו-קונסטהאל של קרן התרבות ההיפוטית.

הוא כיהן כחבר במועצה המייעצת - אירופה בבית המכירות הבינלאומי כריסטי'ס.

בשל היותו פטרון של האמנויות, יום ההולדת ה-75 שלו נחגג עם קונצרט מיוחד במינכן.

ב-2 במרץ 2016 מת יוהאן גאורג בביתו במינכן, והוא בן 84 שנים.

==משפחתו==
ב-25 במאי 1961 התחתן יוהאן גאורג עם בירגיטה, נסיכת שוודיה, ממנה נולדו להם שלושה ילדים:
* קרל כריסטיאן, נסיך הוהנצולרן (נולד ב-1962)
* דזירה, נסיכת הוהנצולרן (נולדה ב-1963)
* הוברטוס, נסיך הוהנצולרן (נולד ב-1966)

== אילן יוחסין ==

==קישורים חיצוניים==

* 

==הערות שוליים==

קטגוריה:רפובליקת ויימאר: אישים
קטגוריה:מסדר האמנויות והספרות
קטגוריה:גרמנים שנולדו ב-1932
קטגוריה:גרמנים שנפטרו ב-2016
האריסון מנזאלה

האריסון מנזאלה טוסומגאמה (בצרפתית: Harrison Manzala Tusumgama; נולד ב-6 במרץ 1994) הוא כדורגלן צרפתי-קונגולזי המשחק בעמדת הקשר.

==קריירה==
מנזאלה התחיל את הקריירה שלו בקבוצת הנוער של לה הבר. ב-3 במאי 2013 מנזאלה ערך את הופעת הבכורה שלו בקבוצה הבוגרת בניצחון 0-2 נגד איסטר. שבוע לאחר מכן, כבש את שער הבכורה שלו בקריירה בניצחון 0-4 נגד לה מאן.

בקיץ מנזאלה הצטרף לאמיין. בסיום עונת העפיל עם המועדון לליגה הראשונה בצרפת לראשונה בתולדותיה.

ביולי מנזאלה חתם באנז'ה תמורת מיליון אירו, אולם מיעט לשחק. ב-5 בפברואר 2019 מנזאלה הושאל למכבי פתח תקווה מליגת העל עד לסיום העונה.

ביולי הושאל ללה מאן. בספטמבר 2020 חתם מנזאלה בקייסריספור.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני לה האבר
קטגוריה:כדורגלני אמיין
קטגוריה:כדורגלני אנז'ה
קטגוריה:כדורגלני מכבי פתח תקווה
קטגוריה:כדורגלני לה מאן
קטגוריה:כדורגלני קייסריספור
קטגוריה:כדורגלני בסטיה
קטגוריה:כדורגלנים זרים בישראל
קטגוריה:ספורטאים צרפתים בטורקיה
קטגוריה:ספורטאים צרפתים בישראל
קטגוריה:ספורטאים צרפתים ברומניה
קטגוריה:ספורטאים מהרפובליקה הדמוקרטית של קונגו בטורקיה
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים זרים ברומניה
קטגוריה:צרפתים שמוצאם מהרפובליקה הדמוקרטית של קונגו
קטגוריה:אישים מהרפובליקה הדמוקרטית של קונגו שנולדו ב-1994
קטגוריה:צרפתים שנולדו ב-1994
מארון גנטוס

מארון גנטוס (בערבית: مارون غنطوس; נולד ב-15 ביוני 1996) הוא כדורגלן ערבי-ישראלי, המשחק בעמדת הבלם בבני סכנין מליגת העל.

==קריירת מועדונים==
גנטוס נולד בסח'נין, ישראל, למשפחה ערבית-נוצרית. 

החל לשחק כדורגל בקבוצת הילדים של הפועל סכנין, ובגיל 13 הצטרף למחלקת הנוער של בני סכנין. ב-5 בינואר 2017 ערך גנטוס את הופעת הבכורה שלו בקבוצה הבוגרת של בני סכנין, כשפתח בהרכב בניצחון 3–1 על מכבי שעריים במסגרת גביע המדינה. חמישה ימים לאחר מכן ערך את הופעת הבכורה שלו בליגת העל, כשנכנס כמחליף בתיקו 1–1 נגד מכבי פתח תקווה, ובסך הכל ערך 12 הופעות ליגה עד תום עונת 2016/2017 ופתח בהרכב בכל משחקיה האחרונים של הקבוצה בפלייאוף העליון.

ב-2 באוגוסט 2017 הבקיע גנטוס את שער הבכורה שלו בקריירה, בתיקו 1–1 נגד עירוני קריית שמונה במסגרת גביע הטוטו, ובליגה ערך 24 הופעות בעונת 2017/2018. גם בעונת 2018/2019 ערך 24 הופעות, ובסופה ירד עם קבוצתו בני סכנין לליגה הלאומית. ב-24 בדצמבר 2019 הבקיע את שער הליגה הראשון שלו, בתיקו 1-1 מול הפועל אום אל-פחם.

== קריירה בינלאומית ==
לו הופעת אחת במדי הנבחרת הצעירה של ישראל עד גיל 21.

ב-25 בספטמבר 2022 זומן לראשונה לסגל נבחרת ישראל הבוגרת, וב-27 בספטמבר 2022 ערך את הופעת הבכורה שלו כשפתח בהרכב במשחק הידידות מול מלטה, שהסתיים בהפסד חוץ לישראל 1–2.
==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלנים ערבים ישראלים
קטגוריה:סח'נין: כדורגלנים
קטגוריה:כדורגלני בני סכנין
קטגוריה:כדורגלני נבחרת ישראל
קטגוריה:ערבים נוצרים ישראלים
קטגוריה:נוצרים מזרח תיכוניים
קטגוריה:ישראלים שנולדו ב-1996
ערים של אהבה

ערים של אהבה (באנגלית: Cities of Love) היא סדרת סרטי דרמה שנוצרה על ידי עמנואל בנביהי. הסדרה עוקבת אחר סדרת סיפורי אהבה המתרחשים בערים בעולם, כל סרט מוקדש לעיר אחרת.

הסרטים כוללים את: אוהב אותך, פריז מ-2006, אוהב אותך, ניו יורק מ-2008, אוהב אותך, טביליסי ואוהב אותך, ריו מ-2014 ואוהב אותך, ברלין מ-2018. הסרטים הבאים הם אוהב אותך, רוטרדם, אוהב אותך, שנחאי, אוהב אותך, ירושלים, אוהב אותך, ונציה, אוהב אותך, דלהי, אוהב אותך, מרסיי ואוהב אותך, ניו אורלינס.

הבמאי הרוסי יגור קונצ'לובסקי הפיק את "אוהב אותך, מוסקבה" ששומר על אותו קו עלילה של סיפורים שונים המתרחשים במוסקבה, אך הסרט לא נכלל כחלק מסדרת הסרטים, מאחר שהסיפורים אינם מתמקדים בסיפורי אהבה, אלא גם של חמלה ואנושיות.

==מאפיין משותף==
כל הסרטים חולקים אפיון משותף של סיפורים שמתרחשים בעיר, כל קו סיפור של קטע בסרטים מתרכז במפגש הנושא את התקווה לאהבה ומתרחש בזמן הנוכחי. כל קטע מכיל נוכחות חזקה של העיר שבה הסרט מתרחש ואת הזיהוי החזותי עם השטח שנבחר על ידי כל במאי (מאחר שכל סיפור מבוים על ידי במאי אחר), כך שהצופה יוכל לחוות את ייחודיות העיר.

בדרך כלל הסיפורים מבוימים על ידי 11 במאים שונים. הסיפורים כוללים, אם כי לא כולם, את הדמויות שנוצרו על ידי הבמאים והם מופיעים לפעמים בחלק או בכל אחד מקטעי הסיפור האחרים ונקראים "הדמות החוזרת". הדמות החוזרת חייבת להיות תירוץ להימצא בכל מקום בעיר בכל עת, וכן סיבה טובה לחבר או ליצור אינטראקציה עם שאר הדמויות בסרט. הדמות החוזרת משרתת את אחדות הסרט. בסצנה הסופית, אפילוג נרטיבי מאפשר לקהל לצפות שוב בכמה מדמויות הסרט בסצנה מאחדת אחת.

== הסרטים ==
===אוהב אותך, פריז===

===אוהב אותך, ניו יורק===

===אוהב אותך, טביליסי===

===אוהב אותך, ריו===

===אוהב אותך, ברלין===

===אוהב אותך, רוטרדם===

== קישורים חיצוניים ==
* 

*
קטגוריה:סדרות סרטים
לודוויג פרדיננד, נסיך בוואריה

לודוויג פרדיננד, נסיך בוואריה (בגרמנית: Ludwig Ferdinand von Bayern; 22 באוקטובר 1859 – 23 בנובמבר 1949), היה חבר בית ויטלסבאך וכן גנרל חיל הפרשים. בעקבות נישואיו לאינפנטה מריה דה פאס מספרד, הוא גם הפך לאינפנטה ספרדי.

== ביוגרפיה ==
לודוויג פרדיננד נולד ב-22 באוקטובר 1859 במדריד, ספרד, והוא היה הבן הבכור של אדלברט, נסיך בוואריה, בנו של לודוויג הראשון, מלך בוואריה, ואשתו אמליה פיליפינה, נסיכת ספרד, בתם של האינפנטה פרנסיסקו דה פאולה מספרד ולואיזה קרלוטה, נסיכת שתי הסיציליות.

דודיו של לודוויג פרדיננד מצד אביו היו מקסימיליאן השני, מלך בוואריה, אותון, מלך יוון לואיטפולד, הנסיך העוצר של בוואריה, ואילו דודו מצד אמו היה פרנסיסקו, דוכס קדיס, בעלה של איזבלה השנייה, מלכת ספרד, ובן דודו הראשון היה אלפונסו השנים עשר, מלך ספרד, שהיה מבוגר ממנו בשנתיים. לודוויג פרדיננד נולד במדריד, אבל אחיו הקטנים נולדו בבוואריה, לשם חזרו הוריו.

לודוויג השני, אוטו ולודוויג השלישי, מלכי בוואריה, היו בני דודיו הראשונים. אלפונסו השלושה עשר, מלך ספרד היה אף הוא בן דודו הראשון.

אחיותיו של לודוויג פרדיננד היו איזבלה, דוכסית ג'נובה, אלוירה, רוזנת קוניץ, וקלרה, אם מנזר אנה הקדושה, ואחיו הצעיר היה אלפונס, נסיך בוואריה, בעלה של לואיז, נסיכת אורליאן.

הנסיך לודוויג פרדיננד היה החבר היחיד במשפחת המלוכה הבווארית, שתמיד נשאר ביחסים ידידותיים עם בן דודו, המלך לודוויג השני (למעט אליזבת, קיסרית אוסטריה) - והדודן היחיד שאי פעם הוזמן, יחד עם אשתו, לארמון הרנכימזה וכן לארוחות פרטיות במלון מינכן רזידנס. כאשר לודוויג השני נעצר בטירת נוישוונשטיין בשנת 1886, הוא התקשר אל לודוויג פרדיננד לעזרה, האחרון מייד התכוון לסייע לו, אך נמנע ממנו לעזוב את ארמון נימפנבורג על ידי דודו לואיטפולד שעמד להשתלט על הממשלה כנסיך העוצר.

ב-2 באפריל 1883 התחתן לודוויג פרדיננד עם בת דודתו, מריה דה לה פאס, נסיכת ספרד, בתם הצעירה ביותר של פרנסיסקו, דוכס קדיס ואיזבלה השנייה, מלכת ספרד, ונולדו להם שלושה ילדים.

בשנת 1885 חזרו הזוג הצעיר לבוואריה והתגוררו בעיקר באגף צדדי של ארמון נימפנבורג המלכותי, שניתן להם על ידי לודוויג השני. מאוחר יותר, הם רכשו ארמון שנרכש בעיר הפנימית של מינכן, ארמון לודוויג פרדיננד בוויטלסבאכפלאץ, והתגוררו בו יחד עם אחיו של לודוויג פרדיננד, אלפונס, נסיך בוואריה ומשפחתו.

לודוויג פרדיננד ומריה דה לה פאס הקימו את הענף הספרדי של משפחת המלוכה הבווארית, שהתחילו בנישואי הוריו של לודוויג פרדיננד אך התחזקו על ידי נישואים ספרדים רצופים במשך שלושה דורות.

לודוויג פרדיננד היה אחד מבני האצולה האירופיים המעטים שעבדו עבודה רגילה מחוץ לממשלה או לצבא, על ידי עבודה כרופא מנתח וגינקולוג. במלחמת העולם הראשונה הוא עמד כראש מחלקת הניתוח בבית החולים הצבאי של מינכן, למרות היותו קולונל הכבוד של רגימנט הרגלים הבווארי ה-18 וכן של רגימנט הדראגונים הפרוסי ה-3.

ב-23 בנובמבר 1949 מת לודוויג פרדיננד במינכן, והוא בן 90 שנים.

== משפחתו ==
ב-2 באפריל 1883 התחתן לודוויג פרדיננד עם בת דודתו, מריה דה לה פאס, נסיכת ספרד, בתם הצעירה ביותר של פרנסיסקו, דוכס קדיס ואיזבלה השנייה, מלכת ספרד, ונולדו להם שלושה ילדים:
* פרדיננד, נסיך בוואריה (1884–1958), התחתן עם מריה תרסה, נסיכת ספרד.
* אדלברט, נסיך בוואריה (1886–1970), התחתן עם אוגוסטה, רוזנת זיפריד.
* פילאר, נסיכת בוואריה (1891–1987).

== אילן יוחסין ==

==קישורים חיצוניים==

קטגוריה:בית ויטלסבאך
קטגוריה:אבירי מסדר גיזת הזהב
קטגוריה:גרמנים שנולדו ב-1859
קטגוריה:גרמנים שנפטרו ב-1949
יובל לופן

פסל "חיזור"בטיילת החוף הצפוני באילת, יצירתו של יובל לופן, 2019
פסל "מחכים לאלי" למרגלות [[הר אביטל]]
יובל לופן (נולד ב-2 במאי 1942) הוא פסל ישראלי, שעשרות מפסליו נמצאים במקומות שונים בישראל.
פסל של יובל לופן, בגן הפסלים שליד מוזיאון יגאל אלון, קיבוץ גינוסר

==ביוגרפיה==
לופן נולד לשולמית (שולקה) ויעקב (ינצ'ה) לופן, ממייסדי קיבוץ גינוסר. כנער החל להתעניין בארכאולוגיה והצטרף לארכאולוגית קלר אפשטיין במספר חפירות בסביבות גינוסר והגולן. במשך שנים רבות היה רכז נוי בגינוסר. החל לעסוק בפיסול בגיל 50. תחילה פיסל וגילף בעץ ויצר עמודי טוטם מעץ, ולאחר מכן התרכז בפיסול וסיתות באבני בזלת. חלק מיצירותיו נמצא בקיבוץ, וחלקן פזור בכל רחבי ישראל. בין פסליו, פסל "ברוכים הבאים" הניצב בשער הכניסה והיציאה הצפונית של העיר טבריה, ופסל "יד השבעה", שאותו יצר עם שני פסלים נוספים יחיעם ליפשיץ ואסתי סחייק הר לב, באזור אל חמה ברמת הגולן לזכרם של שבעת חללי תקרית אל חמה שנהרגו במקום באפריל 1951. פסלי בזלת שיצר יובל לופן לזכרו ולהנצחתו של המרגל הישראלי אלי כהן פזורים במספר מקומות לאורך שביל אלי כהן ברמת הגולן – מיזם הנצחה לזכרו ולפועלו של איש "המוסד" אלי כהן.
 
בשנת 1986 התפרסם יובל לופן כשמצא על גדת הכנרת יחד עם אחיו משה סירה עתיקה מלפני כאלפיים שנה שנשתמרה במצב טוב ומוצבת כיום ב"בית יגאל אלון" בגינוסר. היא זכתה לשם "סירת ישו", שכן לפי הערכה היא מתקופתו של ישו.

בשנת 2005 קיבל לופן את "פרס עמק הירדן ליוצרים". יובל נשוי בשנית לרותי, בת קיבוץ יגור. אחיינו הוא הקיאקיסט ברק לופן, שנרצח בפיגוע הירי ברחוב דיזנגוף ב-2022.

==עבודותיו==
* פסל "מחכים לאלי" ברמת הגולן
* פסל "חיזור" בטיילת החוף הצפוני באילת
* אנדרטה לזכר מאיר מקס בינט בכפר חסידים

==קישורים חיצוניים==

* 
* 
==הערות שוליים==

קטגוריה:פסלים ישראלים
קטגוריה:גינוסר: אישים
קטגוריה:ישראלים שנולדו ב-1942
Sebi

Sebi (בעברית: לעצמך) הוא שיר בסלובנית שנכתב, הולחן ובוצע על ידי זאלה קראל וגשפר שנטל. השיר ייצג את סלובניה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הסלובני - EMA 2019.

== מיקומי שיא ==

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|16 בפברואר 2019
|הורדה דיגיטלית • הזרמת מוזיקה
| rowspan="1" |יוניברסל מיוזיק
|
|}

== קישורים חיצוניים ==

* [https://www.youtube.com/watch?v=m4Ci3nrBdno ביצוע השיר במהלך הקדם הסלובני EMA 2019] באתר יוטיוב

== הערות שוליים ==

קטגוריה:שירי אירוויזיון 2019
קטגוריה:שירי סלובניה באירוויזיון
קטגוריה:שירים בסלובנית
On a Sunday

On A Sunday (בעברית: ביום ראשון) הוא שיר באנגלית שנכתב והולחן על ידי אסתר פאוני, אלכסנדרו שרבו, איואנה ויקטוריה באדה ובוצע על ידי אסתר פאוני. השיר ייצג את רומניה באירוויזיון 2019 שהתקיים בתל אביב, ישראל, בעקבות זכייתו במקום הראשון בתחרות הגמר הלאומי הרומנית - Selectia Nationala 2019.

==רשימת השמעה==
*הורדה דיגיטלית

# 

==היסטוריית יציאות==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|17 בינואר 2019
|הורדה דיגיטלית
|אינדפנדנט
|
|}

==קישורים חיצוניים==

==הערות שוליים==

קטגוריה:שירי אירוויזיון 2019
קטגוריה:שירי רומניה באירוויזיון
קטגוריה:שירים באנגלית
קטגוריה:שירים על יום ראשון
קטגוריה:בלדות אלקטרופופ
קטגוריה:שירים המעורבים במחלוקות הקשורות לפלגיאט
אסתר פאוני

אסתר אלכסנדרה קרצו (ברומנית: Ester Alexandra Crețu; נולדה ב-21 ביולי 1993) הידועה בשם הבמה שלה אסתר פאוני, היא זמרת וכותבת שירים רומנייה-קנדית. היא נציגת רומניה באירוויזיון 2019 בתל אביב, ישראל עם שירה "On a Sunday" לאחר שזכתה במקום הראשון בתחרות הגמר הלאומי הרומנית "Selecția Națională 2019". היא גדלה מגיל צעיר במונטריאול והיא בעלת אזרחות קנדית.

==ביוגרפיה==
אסתר אלכסנדרה קרצו נולדה בשנת 1993 בעיר קמפולונג שברומניה. בגיל 7, היא עברה למונטריאול שבקוויבק, קנדה. כשנה לאחר המעבר החלה קרצו להראות התעניינות במוזיקת ג'אז. קרצו חזרה לרומניה על מנת ללמוד בבית הספר התיכון על שם דינו ליפאטי בפיטשט, שם למדה שירה קלאסית וגיטרה. בשנת 2013 עברה והשתקעה בבוקרשט שם למדה ג'אז באופן מקצועי. באותה התקופה, היא החלה לחבר מוזיקה עבור אמנים רומנים מקצועיים. בשנת 2014 הוציאה יחד עם מספר אמנים נוספים את סינגל הבכורה שלה.

לאחר שקרצו הופיעה עם שמה הפרטי בלבד - "אסתר" החל מתחילת הקריירה ועד 2018, היא החליטה לשנותו לאסתר פאוני. "פאוני" באנגלית הוא פרח האדמונית והתרגום האנגלי מרומנית ל"בוז'ור" - שם הנעורים של אימה. במאי 2018 הוציאה קרצו, כבר כאסתר פאוני, את ה-EP שלה "Dig It" שכלל לראשונה שירים בשפה האנגלית. ב-20 בדצמבר 2018 שחררה פאוני את השיר שלה "On A Sunday" שאיתו נרשמה לקדם הרומני לתחרות האירוויזיון, "Selecția Națională 2019". פאוני עלתה לגמר התחרות מחצי הגמר השני שהתקיים ב-10 בפברואר 2019 ובו זכתה במקום השלישי. בגמר, לא סומנה פאוני כמועמדת לזכייה והפתיעה כשגברה על השירים שאהדו רוב החובבים - "Dear Father" בביצוע לאורה ברטן שזכה במקום השני ו-"Army Of Love" בביצוע בלה סנטיאגו שזכה במקום השלישי. אסתר פאוני זכתה בגמר "Selecția Națională 2019" במקום הראשון וב-65 נקודות, הפרש של 5 נקודות מהמקום השני. לאחר הזכייה בגמר, חתמה פאוני על הסכם הקלטה עם חברת התקליטים הגדולה ברומניה - קאט מיוזיק, ויחד הם עשו עיבוד לשיר.

==דיסקוגרפיה==
===EP===
* 12 במאי 2018 - Dig It

===סינגלים===
* 2014 - Cuminte de Crăciun
* 2015 - Sub aripa ta
* 2015 - Iubire
* 2015 - Oameni
* 2016 - 1000 de motive
* 2018 - On a Sunday (השיר הרומני לאירוויזיון 2019)

==קישורים חיצוניים==

==הערות שוליים==

קטגוריה:זמרות רומניות
קטגוריה:זמרות קנדיות
קטגוריה:זמרות-יוצרות רומניות
קטגוריה:זמרות-יוצרות קנדיות
קטגוריה:זמרות פופ קנדיות
קטגוריה:משתתפי אירוויזיון 2019
קטגוריה:נציגי רומניה באירוויזיון
קטגוריה:קנדיות שנולדו ב-1994
Storm (שיר של ויקטור קרון)

"Storm" (בעברית: "סערה") הוא שיר באנגלית שנכתב והולחן על ידי סטיג רסטה, ואלו קיקאס, ויקטור קרון, סבסטיאן לסטאפייר ופרד קריגר ובוצע על ידי ויקטור קרון. השיר ייצג את אסטוניה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי האסטונית - Eesti Laul 2019.

== מיקומי שיא ==

==קישורים חיצוניים==

== הערות שוליים ==

קטגוריה:שירי אירוויזיון 2019
קטגוריה:מוזיקה שוודית
קטגוריה:שירי אסטוניה באירוויזיון
The Dream (שיר של רוקו בלאז'ביץ')

"The Dream" (בעברית: "החלום") הוא שיר באנגלית וקרואטית שנכתב והולחן על ידי ז'אק הודק, אנדראה קוריץ', צ'ארלי מייסון ובוצע על ידי רוקו בלאז'ביץ'. השיר ייצג את קרואטיה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הקרואטית - DORA 2019.

== רשימת השמעה ==
* הורדה דיגיטלית
# 

== מיקומי שיא ==

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|17 בפברואר 2019
|הורדה דיגיטלית • הזרמת מוזיקה
| rowspan="1" |קרואטיה רקורדס
|
|}

==קישורים חיצוניים==

== הערות שוליים ==

קטגוריה:שירי אירוויזיון 2019
קטגוריה:שירי קרואטיה באירוויזיון
קטגוריה:שירים באנגלית
קטגוריה:שירים בקרואטית
קטגוריה:שירים על חלומות
אולדסמוביל 442

אולדסמוביל 442 (באנגלית: Oldsmobile 442) היא מכונית סלון המוגדרת "מכונית שרירים" אשר יוצרה במספר תצורות קופה, מתוצרת חטיבת הרכב אולדסמוביל בקונצרן הרכב האמריקאי ג'נרל מוטורס, אשר יוצרה בין השנים 1964–1980.

דגמי "אולדסמוביל 442" הופיעו בסדרות טלוויזיה ובסרטים.

==דורות "אולדסמוביל 442"==
* דור ראשון - יוצר בין השנים 1964. - 1967, יוצרו 74,832 יחידות.
* דור שני - יוצר בין השנים 1968–1972, בשנת 1968 יוצרו יותר מ-33,000 יחידות. 
* דור שלישי - יוצר בין השנים 1973–1977.
* דור רביעי - יוצר בין השנים 1978–1980.

==תצורות "אולדסמוביל 442"==
* 2 דלתות - קופה (דור ראשון, דור שלישי, דור רביעי).
* 2 דלתות ספורט קופה (דור שני).
* 2 דלתות הרדטופ קופה (דור שני).
* 2 דלתות פסטבק קופה (דור רביעי).
* 2 דלתות - קבריולה (דור ראשון, דור שני, דור שלישי).
* 2 דלתות - סדאן (דור ראשון).
* 4 דלתות - סדאן (דור ראשון).
* סטיישן - (דור שני, יוצר בין השנים 1970-1972).

=="אולדסמוביל 442"==
* בדגמי קופה - 5 נוסעים.
* מנוע קדמי.
* מנוע הנעה אחורית.
*מנוע בנזין.
* תאוצה בין 0-100 קמ"ש היא 5.7 שניות (מנוע 7,543 סמ"ק המפיק 375 כ"ס, שנת 1970).

== תמונות ==
<gallery mode="packed" heights="120">
קובץ:1965 Oldsmobile 442 (20030832281).jpg | "אולדסמוביל 442", שנת 1965 - קבריולט
קובץ:1967 Oldsmobile 4-4-2 in red.jpg | "אולדסמוביל 442", שנת 1967 - קופה
קובץ:1968 Oldsmobile 442 Base Hardtop 2-Door 1968 6170811.jpg | "אולדסמוביל 442", שנת 1968 - קופה הרדטופ
קובץ:72 Oldsmobile 442 (14527654901).jpg | "אולדסמוביל 442", שנת 1972 - מבט לתא הנהג ולוח מחוונים
קובץ:'73 Oldsmobile 442 (Cruisin' At The Boardwalk '18).jpg | "אולדסמוביל 442", שנת 1973
קובץ:1976 Oldsmobile 442 (14626023627).jpg | "אולדסמוביל 442", שנת 1976 - קופה
קובץ:1980 442 Black.jpg | "אולדסמוביל 442", שנת 1980 - קופה
</gallery>

==ראו גם==
* אולדסמוביל
* אולדסמוביל טורונאדו

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1964
קטגוריה:מכוניות שרירים
קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:מכוניות אמריקאיות
442